ddrg/super_eurlex huggingface dataset:
SL Uradni list Evropske unije C 221/43

Sklep Splošnega sodišča z dne 9. junija 2010 – BASF Plant Science in drugi proti Komisiji

(Zadeva T-293/08) (1)

(Približevanje zakonodaj - Namerno sproščanje gensko spremenjenih organizmov v okolje - Postopek izdaje dovoljenja za dajanje v promet - Nesprejetje odločbe - Tožba zaradi nedelovanja - Tožba, ki nima več predmeta spora - Ustavitev postopka)

2010/C 221/71

Jezik postopka: angleščina

Stranke

Tožeče stranke: BASF Plant Science GmbH (Ludwigshafen, Nemčija); Plant Science Sweden AB (Svalöv, Švedska); Amylogene HB (Svalöv); in BASF Plant Science Co. GmbH, nekdanja BASF Plant Science Holding GmbH (Ludwigshafen) (zastopniki: D. Waelbroeck in U. Zinsmeister, odvetniki, in D. Slater, solicitor)

Tožena stranka: Evropska komisija (zastopnika: C. O’Reilly in M. C. Zadra, zastopnika)

Intervenientka v podporo tožene stranke: Kraljevina Danska (zastopnika: J. Bering Liisberg in R. Holdgaard, zastopnika)

Predmet

Predlog za ugotovitev, da Komisija s tem, da ni sprejela odločbe glede obvestila tožečih strank o dajanju v promet gensko spremenjenega krompirja Amflora, ni izpolnila obveznosti iz člena 18(1) Direktive Evropskega parlamenta in Sveta 2001/18/ES z dne 12. marca 2001 o namernem sproščanju gensko spremenjenih organizmov v okolje in razveljavitvi Direktive Sveta 90/220/EGS (UL L 106, str. 1), in iz člena 5 Sklepa Sveta z dne 28. junija 1999 o določitvi postopkov za uresničevanje Komisiji podeljenih izvedbenih pooblastil 1999/468/ES (UL L 184, str. 23).

Izrek

1. Postopek se ustavi.

2. Vsaka stranka nosi svoje stroške.

(1) UL C 272, 25.10.2008.
SL Uradni list Evropske unije C 233/16

Sklep Sodišča prve stopnje z dne 9. julija 2009 – infeurope proti Komisiji

(Zadeva T-188/08) (1)

(„Tožba zaradi nedelovanja, ničnostna tožba in odškodninska tožba - Javna naročila storitev - Javni razpis za opravljanje svetovalnih, revizijskih ter izobraževalnih storitev za UUNT - Pritožba pri Komisiji v upravnem postopku - Odločba zaradi molka in zavrnitev Komisije - Nove trditve - Povezava med tožbo zaradi nedelovanja in odškodninsko tožbo - Očitna nedopustnost“)

2009/C 233/28

Jezik postopka: angleščina

Stranki

Tožeča stranka: infeurope (Luxembourg, Luksemburg) (zastopnik: O. Mader, odvetnik)

Tožena stranka: Komisija Evropskih skupnosti (zastopnika: N. Bambara in E. Manhaeve, zastopnika)

Predmet

Prvič, zahtevek za ugotovitev nedelovanja Komisije, ker je ravnala nezakonito, ko po postopku javnega razpisa AO/026/06 Urada za usklajevanje na notranjem trgu (znamke in modeli) (UUNT) za opravljanje svetovalnih, revizijskih ter izobraževalnih storitev ni razglasila ničnosti odločbe o sklenitvi okvirnih pogodb in ko je odločila, da ne prekine posebnih sporazumov, sklenjenih na podlagi okvirnih pogodb, ter, podredno, zahtevek za razglasitev ničnosti domnevne odločbe zaradi molka, +s katero je Komisija zavrgla pritožbo tožeče stranke z dne 13. decembra 2007, vloženo v okviru upravnega postopka in navedenega postopka javnega razpisa, in, drugič, odškodninski zahtevek za povračilo škode, ki jo je domnevno ta utrpela zaradi domnevnega nezakonitega nedelovanja Komisije.

Izrek

1. Tožba se zavrne.

2. infeurope se naloži plačilo stroškov.

(1) UL C 171, 5.7.2008.
SL Uradni list Evropske unije C 256/27

Sklep Sodišča prve stopnje z dne 27. avgusta 2009 – Abouchar proti Komisiji

(Zadeva T-367/08) (1)

(„Nepogodbena odgovornost - ERS - Pogoji dodelitve in nadzora sredstev za projekt kmetijskega gospodarstva v Senegalu - Zastaranje - Nedopustnost“)

2009/C 256/49

Jezik postopka: francoščina

Stranki

Tožeča stranka: Michel Abouchar (Dakar, Senegal) (zastopnika: B. Dubreuil-Basire in J.-J. Lorang, odvetnika)

Tožena stranka: Komisija Evropskih skupnosti (zastopnika: A. Bordes in E. Cujo, zastopnika)

Predmet

Odškodninska tožba za povračilo premoženjske in nepremoženjske škode, ki jo je tožeča stranka domnevno utrpela zaradi domnevnih kršitev s strani Komisije in njenih zastopnikov v zvezi s pogoji dodelitve in nadzora sredstev Evropskega razvojnega sklada (ERS) za njen projekt kmetijskega gospodarstva v Senegalu.

Izrek

1. Tožba se zavrže kot nedopustna.

2. Michelu Aboucharju se naloži plačilo stroškov postopka.

(1) UL C 285, 8.11.2008.
SL Uradni list Evropske unije C 260/13

Sklep predsednika Sodišča prve stopnje z dne 27. avgusta 2008 – Melli Bank proti Svetu

(Zadeva T-246/08 R)

(„Izdaja začasne odredbe - Uredba (ES) št. 423/2007 - Omejevalni ukrepi proti Islamski republiki Iran - Sklep Sveta - Ukrep zamrznitve sredstev in gospodarskih virov - Predlog za odložitev izvršitve - Neobstoj nujnosti - Neobstoj resne in nepopravljive škode“)

(2008/C 260/23)

Jezik postopka: angleščina

Stranke

Tožeča stranka: Melli Bank plc (London, Združeno kraljestvo) (zastopniki: R. Gordon, QC, J. Stratford, M. Hoskins, barristers, R. Gwynne in T. Din, solicitors)

Tožena stranka: Svet Evropske unije (zastopnika: M. Bishop in E. Finnegan, zastopnika)

Intervenientke v podporo toženi stranki: Združeno kraljestvo Velika Britanija in Severna Irska (zastopnika: V. Jackson, zastopnik, skupaj s S. Leejem, barrister) in Francoska republika (zastopniki: E. Belliard, G. de Bergues in L. Butel, zastopniki)

Predmet

Predlog za odložitev izvršitve dela B, odstavek 4, Priloge k Sklepu Sveta 2008/475/ES z dne 23. junija 2008 o izvajanju člena 7(2) Uredbe (ES) št. 423/2007 o omejevalnih ukrepih proti Iranu (UL L 163, str. 29) v delu, v katerem je Melli Bank plc vključena v seznam pravnih oseb, subjektov in organov, katerih sredstva in gospodarski viri se zamrznejo.

Izrek

1) Predlog za izdajo začasne odredbe se zavrne.
SL Uradni list Evropske unije C 6/31

Sklep Sodišča prve stopnje z dne 14. novembra 2008 – Transportes Evaristo Molina proti Komisiji

(Zadeva T-45/08) (1)

(„Ničnostna tožba - Rok za tožbo - Začetek - Objava v Uradnem listu - Domnevni neobstoj procesnega upravičenja na dan objave - Nedopustnost“)

(2009/C 6/63)

Jezik postopka: španščina

Stranki

Tožeča stranka: Transportes Evaristo Molina, SA (El Ejido, Španija) (zastopniki: A. Hernández Pardo, L. Ruiz Ezquerra in C. Flores Hernández, odvetniki)

Tožena stranka: Komisija Evropskih skupnosti (zastopnik: É. Gippini, zastopnik)

Predmet

Predlog za razglasitev ničnosti odločbe Komisije 2006/446/ES z dne 12. aprila 2006 v zvezi s postopkom na podlagi člena 81 Pogodbe ES (Zadeva COMP/B-1/38.348 – Repsol CPP) (povzetek objavljen v UL L 176, str. 104), s katero so postale zaveze Repsola CPP zavezujoče in ki je bila sprejeta v skladu s členom 9 Uredbe Sveta (ES) št. 1/2003 z dne 16. decembra 2002 o izvajanju pravil konkurence iz členov 81 [ES] in 82 [ES] (UL 2003, L 1, str. 1).

Izrek

1) Tožba se zavrne.

2) O predlogu za intervencijo Repsol Comercial de Productos Petrolíferos, SA, ni treba odločiti.

3) Transportes Evaristo Molina, SA, nosi svoje stroške in stroške, ki jih je priglasila Komisija.

(1) UL C 92, 12.4.2008.
SL Uradni list Evropske unije C 55/25

Sklep Sodišča prve stopnje z dne 17. decembra 2008 – Portela proti Komisiji

(Zadeva T-137/07) (1)

(„Nepogodbena odgovornost - Prodaja digitalnih termometrov z napako, ki nosijo oznako CE - Pasivnost Komisije - Vzročna zveza - Delno očitno nedopustna in delno očitno neutemeljena tožba“)

(2009/C 55/46)

Jezik postopka: portugalščina

Stranki

Tožeča stranka: Portela – Comércio de artigos ortopédicos e hospitalares, Lda, (Queluz, Portugalska) (zastopnik: C. Mourato, odvetnik)

Tožena stranka: Komisija Evropskih skupnosti (zastopnika: P. Guerra e Andrade in B. Schima, zastopnika)

Predmet

Primarno, zahtevek, naj se Komisiji naloži, naj ukrepa v skladu s členom 14b Direktive Sveta 93/42/EGS z dne 14. junija 1993 o medicinskih pripomočkih (UL L 169, str. 1), kot je bila spremenjena z Direktivo 98/79/ES Evropskega parlamenta in sveta z dne 27. oktobra 1998 o in vitro diagnostičnih medicinskih pripomočkih (UL L 331, str. 1), in od družbe za izdajo potrdil TÜV Rheinland Product Safety GmbH prek Zvezne republike Nemčije zahteva, naj tožeči stranki odgovarja na podlagi obveznega zavarovanja civilnopravne odgovornosti iz točke 6 priloge XI Direktive 93/42, ki ga je navedena družba sklenila, in če zatrjevane škode ni mogoče povrniti s primarnim zahtevkom, podredno, odškodninski zahtevek v zvezi s škodo, ki je zaradi opustitev Komisije nastala tožeči stranki.

Izrek

1) Tožba se zavrže.

2) Portela – Comércio de artigos ortopédicos e hospitalares, Lda, je dolžna plačati stroške.

(1) UL C 155, 7.7.2007.
SL Uradni list Evropske unije C 301/37

Sklep Sodišča prve stopnje z dne 23. septembra 2008 – Grupa Ożarów proti Komisiji

(Zadeva T-197/07) (1)

(„Ničnostna tožba - Direktiva 2003/87/ES - Sistem za trgovanje s pravicami do emisije toplogrednih plinov - Nacionalni načrt razdelitve pravic do emisije za Poljsko za obdobje od 2008 do 2012 - Odločba Komisije o nenasprotovanju pod nekaterimi pogoji - Pristojnost držav članic pri posamični razdelitvi pravic do emisije - Neobstoj neposrednega navezovanja - Nedopustnost“)

(2008/C 301/63)

Jezik postopka: poljščina

Stranki

Tožeča stranka: Grupa Ożarów S.A. (Karsy, Poljska) (zastopnika: P. K. Rosiak in F. Puel, odvetnika)

Tožena stranka: Komisija Evropskih skupnosti (zastopnika: U. Wölker in K. Herrmann, zastopnika)

Predmet

Predlog za razglasitev ničnosti Odločbe Komisije C(2007) 1295 konč. z dne 26. marca 2007 o nacionalnem načrtu razdelitve pravic do emisije toplogrednih plinov, o katerem je Poljska za obdobje 2008-2012 obvestila Komisijo skladno z Direktivo 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES (UL L 275, str. 32).

Izrek

1) Tožba se zavrže kot nedopustna.

2) Grupa Ożarów S.A. nosi svoje stroške in stroške, ki jih je priglasila Komisija.

(1) UL C 170, 21.7.2007.
2)

Isdin, SA nosi svoje stroške in stroške, ki jih je priglasil Urad za usklajevanje na notranjem trgu (znamke in modeli) (UUNT). Pfizer Ltd nosi svoje stroške.
SL Uradni list Evropske unije C 37/23

Sklep predsednika Sodišča prve stopnje z dne 11. decembra 2007 – FMC Chemical in drugi proti Komisiji

(Zadeva T-350/07 R)

(„Začasna odredba - Direktiva 91/414/EGS - Predlog za odložitev izvršitve - Dopustnost - Neobstoj nujnosti“)

(2008/C 37/36)

Jezik postopka: angleščina

Stranke

Tožeče stranke: FMC Chemical (Bruselj, Belgija); Arysta Lifescience SAS (Noguères, Francija); Belchim Crop Protection NV (Londerzeel, Belgija); FMC Foret, SA (Sant Cugat de Valles, Španija); F&N Agro Slovensko spol. s.r.o. (Bratislava, Slovaška); F&N Agro Ceská republika spol. s.r.o. (Praga, Češka republika); F&N Agro Polska sp. z o.o. (Varšava, Poljska); in FMC Corp. (Filadelfija, Pensilvanija, Združene države) (zastopnika: C. Mereu in K. Van Maldegem, odvetnika)

Tožena stranka: Komisija Evropskih skupnosti (zastopnika: L. Parpala in B. Doherty, zastopnika)

Predmet

Predlog za odložitev izvršitve Odločbe Komisije 2007/416/ES z dne 13. junija 2007 o nevključitvi karbofurana v Prilogo I k Direktivi Sveta 91/414/EGS in o preklicu registracij fitofarmacevtskih sredstev, ki vsebujejo navedeno snov (UL L 156, str. 30) do razglasitve sodbe v postopku v glavni stvari.

Izrek

1) Predlog za izdajo začasne odredbe se zavrne.
SL Uradni list Evropske unije C 32/34

Sklep Sodišča prve stopnje z dne 26. novembra 2008 – Makhteshim-Agan Holding in drugi proti Komisiji

(Zadeva T-393/06) (1)

(„Tožba na razvejavitev - Tožba zaradi nedelovanja - Direktiva 91/414/EGS - Fitofarmacevtska sredstva - Aktivna snov azinfos-metil - Vključitev v Prilogo I k Direktivi 91/414/EGS - Neobstoj novega predloga Komisije po nasprotovanju Sveta - Člen 5(6) Odločbe 1999/468/EGS - Akt, ki ga ni mogoče izpodbijati s tožbo - Neobstoj poziva k ukrepanju - Nedopustnost“)

(2009/C 32/65)

Jezik postopka: angleščina

Stranke

Tožeče stranke: Makhteshim-Agan Holding BV (Amsterdam, Nizozemska); Makhteshim-Agan Italia Srl (Bergame, Italija); in Magan Italia Srl (Bergame) (zastopnika: K. Van Maldegem in C. Mereu, odvetnika)

Tožena stranka: Komisija Evropskih skupnosti (zastopnika: L. Parpala in B. Doherty, zastopnika)

Intervenient v podporo tožečih strank: European Crop Protection Association (ECPA) (Bruselj, Belgija) (zastopnika: D. Waelbroeck in N. Rampal, odvetnika)

Predmet

Predlog za razglasitev ničnosti odločbe Komisije, ki jo domnevno vsebuje dopis z dne 12. oktobra 2006, da ne bo predložila predloga o vključitvi aktivne snovi azinfos metil v Prilogo I k Direktivi Sveta z dne 15. julija 1991 o dajanju fitofarmacevtskih sredstev v promet (91/414/EGS) (UL L 230, str. 1), ali, podredno, predlog, naj se ugotovi nedelovanje Komisije, ker ta nezakonito ni predložila takega predloga.

Izrek

1) Tožba se zavrne kot nedopustna.

2) Makhteshim-Agan Holding BV, Makhteshim-Agan Italia Srl in Magan Italia Srl se naloži, da poleg svojih stroškov nosijo še stroške, ki jih je priglasila Komisija.

3) European Crop Protection Association nosi svoje stroške.

(1) UL C 20, 27.1.2007.
SL Uradni list Evropske unije C 256/26

Sklep Sodišča prve stopnje z dne 4. septembra 2009 – Inalca in Cremonini proti Komisiji

(Zadeva T-174/06) (1)

(„Nepogodbena odgovornost - Preiskave OLAF v zvezi z nepravilnostmi pri nadomestilih za izvoz govejega mesa v Jordanijo - Sporočanje informacij o dejstvih, ki bi lahko imela za posledico kazenski pregon, nacionalnim organom - Nacionalna odločba o izterjavi nadomestil - Zagotovitev jamstev - Odškodninska tožba - Zastaralni rok - Škoda, ki se nadaljuje - Delna nedopustnost - Vzročna zveza“)

2009/C 256/48

Jezik postopka: italijanščina

Stranke

Tožeči stranki: Inalca SpA – Industria Alimentari Carni (Castelvetro, Italija) in Cremonini SpA (Castelvetro) (zastopnika: F. Sciandone in C. D'Andria, odvetnika)

Tožena stranka: Komisija Evropskih skupnosti (zastopnika: M. Nolin in V. Di Bucci, zastopnika)

Predmet

Tožba na podlagi nepogodbene odgovornosti za nadomestilo škode, ki je tožečim strankam domnevno nastala, ker so bile italijanskim organom sporočene ugotovitve glede tožečih strank iz preiskave Evropskega urada za boj proti goljufijam (OLAF) za preizkus upravičenosti nekaterih nadomestil za izvoz govejega mesa v Jordanijo.

Izrek

1. Tožba se zavrne.

2. Inalca SpA – Industria Alimentari Carni in Cremonini SpA se naloži plačilo stroškov.

(1) UL C 190, 12.8.2006.
SL Uradni list Evropske unije C 209/52

Sklep Sodišča prve stopnje z dne 20. junija 2008 – Leclercq proti Komisiji

(Zadeva T-299/06) (1)

(„Ničnostna tožba - Pasivnost tožeče stranke - Ustavitev postopka“)

(2008/C 209/93)

Jezik postopka: francoščina

Stranke

Tožeča stranka: Sylvie Leclercq (Bruselj, Belgija) (zastopnika: na začetku S. Rodrigues in C. Bernard-Glanz, odvetnika)

Tožena stranka: Komisija Evropskih skupnosti (zastopnika: V. Joris in P. Costa de Oliveira, zastopnika)

Intervenientka na strani tožeče stranke: Republika Finska (zastopnik: J. Heliskoski, zastopnik)

Predmet

Razglasitev ničnosti Odločbe Komisije z dne 27. julija 2006, s katero je bil tožeči stranki na podlagi Uredbe Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL L 145, str. 43) zavrnjen dostop do nekaterih dokumentov.

Izrek

1) Postopek se ustavi.

2) Sylvie Leclercq nosi svoje stroške in stroške Komisije. Republika Finska nosi svoje stroške.

(1) UL C 326, 3.12.2006.
SL Uradni list Evropske unije C 107/26

Sklep Sodišča prve stopnje z dne 22. februarja 2008 – Base proti Komisiji

(Zadeva T-295/06) (1)

(„Ničnostna tožba - Telekomunikacije - Člen 7 Direktive 2002/21/ES - Trg na debelo za zaključevanje klicev v posameznih mobilnih omrežjih v Belgiji - Pomembna moč na trgu - Pisne pripombe Komisije - Akt, zoper katerega ni pravnega sredstva - Neobstoj neposrednega zadevanja - Nedopustnost“)

(2008/C 107/44)

Jezik postopka: francoščina

Stranki

Tožeča stranka: Base NV (Bruxelles, Belgija) (zastopniki: A. Verheyden, Y. Desmedt in F. Bimont, odvetniki)

Tožena stranka: Komisija Evropskih skupnosti (zastopniki: É. Gippini Fournier, M. Shotter in K. Mojzesowicz, zastopniki)

Predmet

Predlog za razglasitev ničnosti odločbe, domnevno vsebovane v dopisu Komisije z dne 4. avgusta 2006, ki ga je naslovila na Institut belge des services postaux et des télécommunications, na podlagi člena 7 Direktive evropskega parlamenta in sveta 2002/21/ES z dne 7. marca 2002 o skupnem regulativnem okviru za elektronska komunikacijska omrežja in storitve (okvirna direktiva) (UL L 108, str. 33) o osnutku sklepa, ki ga je posredoval navedeni Institut (zadeva BE/2006/0433).

Izrek

1) Tožba se kot nedopustna zavrže.

2) Družba Base NV nosi svoje stroške in stroške, ki jih je priglasila Komisija.

3) Družba Mobistar SA in Kraljevina Nizozemska nosita svoje stroške.

(1) UL C 310, 16.12.2006.
SL Uradni list Evropske unije C 60/48

Tožba, vložena 19. januarja 2006 — Romana Tabacchi proti Komisiji

(Zadeva T-11/06)

(2006/C 60/90)

Jezik postopka: italijanščina

Stranke

Tožeča stranka: Romana Tabacchi Spa (Rim, Italija) (Zastopnika: Mario Siragusa in G. Cesare Rizza, avvocati)

Tožena stranka: Komisija Evropskih skupnosti

Predlogi tožeče stranke

— bistveno zmanjšanje globe, naložene Romana Tabacchi.

— naložitev Komisiji plačila stroškov tožeče stranke v tem postopku.

— naložitev sprejetja vseh ostalih ukrepov, in tudi pripravljalnih dejanj, za katere Sodišče prve stopnje meni, da so potrebni.

Tožbeni razlogi in bistvene trditve

Predmet te tožbe je delna razglasitev ničnosti Odločbe Komisije z dne 20. oktobra 2005, ki se nanaša na postopek po členu 81 ES (zadeva COMP/C — 38.281/B.2 — surov tobak — Italija), in se omejuje na del, ki zadeva določitev globe, naložene tožeči stranki, in ustrezno zmanjšanje zneska te globe.

V tej odločbi je tožena stranka ugotovila, da je šest podjetij, ki v Italiji opravljajo dejavnosti v sektorju predelave surovega tobaka s sporazumi ali usklajenimi ravnanji, s katerimi so koordinirali svoje posamezne nakupne strategije in z organizacijo rednih izmenjav podatkov in vzajemnih posvetovanj od leta 1995 do začetka leta 2002, kršilo člen 81(1) Pogodbe ES. Predelovalna podjetja so se predvsem dogovorila o najvišji in povprečni dobavni ceni vrst surovega tobaka „Burley“, kot tudi o nabavnih količinah. Kartel se je v letu 1995 razširil na usklajevanje ponudb na javnih dražbah AIMA-Azienda di Stato per gli interventi nel mercato agricolo in v letu 1998 na ATI-Azienda Tabacchi Italiani S.p.A.

Komisija je poleg tega ugotovila, da sta Associazione Professionale Trasformatori Tabacchi Italiani (APTI) in Unione Italiana Tabacco (UNITAB) v obdobju od februarja 1999 do novembra 2001 sprejemali odločitve v zvezi z individualnimi pogajalskimi izhodišči o cenah za posamezne stopnje kakovosti vsake vrste tobaka, ob upoštevanju sklenjenih sporazumov znotraj panoge.

V podporo svojim predlogom tožeča stranka trdi,

— da je podana kršitev načel enakega obravnavanja in sorazmernosti, in sicer ker Komisija pri določitvi osnove za globo ni upoštevala, da kartel ni imel nobenih ali le majhne konkretne učinke na trgu;

— da je obrazložitev nelogična; in da je, glede na to, da osnovni znesek globe ni prilagojen specifični teži ciljnega podjetja, podana kršitev načela enakega obravnavanja. Na tej točki zatrjuje predvsem, da bi morala biti uporaba tržnega deleža celotnega zadnjega leta kršitve zmanjšana in prilagojena v vseh primerih, v katerih je bila udeležba podjetja pri ugotovljenem omejevalnem ravnanju predmet prekinitev;

— da je določitev trajanja udeležbe tožeče stranke v kartelu dve leti in osem mesecev rezultat očitne napake v presoji;

— da Komisija ni upoštevala dveh olajševalnih okoliščin: zgolj pasivne vloge, ki jo je tožeča stranka imela v kartelu, kot tudi pogostih sprememb ciljev sporazumov;
SL Uradni list Evropske unije C 205/37

Sklep Sodišča prve stopnje z dne 30. junija 2009 — Impala proti Komisiji

(Zadeva T-464/04) (1)

(„Konkurenca - Konkurenca - Koncentracija - Skupno podjetje Sony BMG - Odprava predmeta spora - Ustavitev postopka“)

2009/C 205/69

Jezik postopka: angleščina

Stranke

Tožeča stranka: Independent Music Publishers and Labels Association (Impala association internationale) (Bruselj, Belgija) (zastopniki: S. Crosby in J. Golding, solicitors, in I. Wekstein, odvetnik)

Tožena stranka: Komisija Evropskih skupnosti (zastopnika: X. Lewis in K. Mojzesowicz, zastopnika)

Intervenienti v podporo toženi stranki: Bertelsmann AG (Gütersloh, Nemčija) (zastopnika: P. Chappatte in J. Boyce, solicitors); Sony BMG Music Entertainment BV (Vianen, Nizozemska); in Sony Corporation of America (New York, New York, Združene države) (zastopniki: N. Levy, barrister, R. Snelders in T. Graf, odvetniki)

Predmet

Odločba Komisije z dne 19. julija 2004 o razglasitvi koncentracije za združljivo s skupnim trgom in delovanjem Sporazuma EGP (zadeva št. COMP/M.3333 — SONY/BMG) (UL 2005, L 62, str. 30).

Izrek

1) Tožbeni postopek se ustavi.

2) Vsaka stranka nosi svoje stroške, tako stroške postopka pred Sodiščem prve stopnje kot postopka pred Sodiščem.

(1) UL C 6, 8.1.2005.
SL Uradni list Evropske unije C 92/27

Sklep Sodišča prve stopnje z dne 22. januarja 2008 – Efkon proti Parlamentu in Svetu

(Zadeva T-298/04) (1)

(„Ničnostna tožba - Direktiva 2004/52/ES - Interoperabilnost elektronskih cestninskih sistemov - Neobstoj posamične zadevnosti - Nedopustnost“)

(2008/C 92/55)

Jezik postopka: nemščina

Stranke

Tožeča stranka: Efkon AG (Graz-Andritz, Avstrija) (zastopnika: sprva G. Zanger, nato M. Novak, odvetnika)

Toženi stranki: Evropski parlament (zastopnika: U. Rösslein in A. Neergaard, zastopnika) in Svet Evropske unije (zastopnika: A. Lopes Sabino in M. Bauer, zastopnika)

Intervenient v podporo tožene stranke: Komisija Evropskih skupnosti (zastopnika: R. Vidal Puig in G. Braun, zastopnika)

Predmet

Predlog za razglasitev ničnosti v celoti ali subsidiarno, predlog za raglasitev delne ničnosti Direktive 2004/52/ES Evropskega parlamenta in Sveta z dne 29. aprila 2004 o interoperabilnosti elektronskih cestninskih sistemov v Skupnosti (UL L 166, str. 124, popravek v UL L 200, str. 50).

Izrek

1) Tožba se kot nedopustna zavrže.

2) Efkon AG nosi svoje stroške in stroške, ki jih je priglasil Svet.

3) Parlament in Komisija nosita lastne stroške.

(1) UL C 262, 23.10.2004.
SL Uradni list Evropske unije C 71/19

Sklep Splošnega sodišča z dne 22. januarja 2013 – La Vigile San Marco proti Komisiji

(Zadeva T-262/00) (1)

(Ničnostna tožba - Državne pomoči - Zmanjšanja socialnih prispevkov v korist podjetij, ki so na ozemlju Benetk in Chioggie - Odločba, s katero je bila shema pomoči razglašena za nezdružljivo s skupnim trgom in je bila naložena zagotovitev povrnitve izplačanih pomoči - Tožba, deloma očitno nedopustna in deloma očitno brez pravne podlage)

2013/C 71/29

Jezik postopka: italijanščina

Stranke

Tožeča stranka: La Vigile San Marco SpA (Benetke, Italija) (zastopnik: A. Vianello, odvetnik)

Tožena stranka: Evropska komisija (zastopnika: V. Di Bucci, zastopnik, skupaj z A. Dal Ferrom, odvetnikom)

Intervenientka v podporo tožeče stranke: Italijanska republika (zastopniki: sprva U. Leanza, nato I. Braguglia, nato R. Adam, in na koncu I. Bruni, zastopniki, skupaj z G. Aiellom in P. Gentilijem, avvocati dello Stato)

Predmet

Predlog za razglasitev ničnosti odločbe Komisije 2000/394/ES z dne 25. novembra 1999 glede ukrepov pomoči v korist podjetij, ki so na ozemlju Benetk in Chioggie, določenih v zakonih št. 30/1997 in št. 206/1995, s katerima so uvedena zmanjšanja socialnih prispevkov (UL 2000, L 150, str. 50).

Izrek

1. Ugovor nedopustnosti Evropske komisije se obravnava v okviru vsebinske obravnave.

2. Tožba se zavrne kot deloma očitno nedopustna in deloma očitno brez pravne podlage.

3. Družba La Vigile San Marco SpA poleg svojih stroškov nosi stroške Komisije.

4. Italijanska republika nosi svoje stroške.

(1) UL C 355, 9.12.2000.